recursal/SuperWikiNEXT-32B huggingface dataset:
**סיר לילה** (בעברית ספרותית: **עֲבִיט שופכין** ובסלנג: **קרדל**) הוא מכל עגול דמוי סיר שנמצא בעבר בחדרי שינה תחת המיטות ושימש כשירותים לשעות הלילה.

סיר לילה
"בורדלו", סירי לילה לנשים
אימוני גמילה בחינוך המשותף - קיבוץ אילון, שנות ה-60
סירי לילה היו עשויים חרסינה ולרוב כללו מכסה.

סירי הלילה היו לפעמים חלק ממערכת כלי רחצה בעיצוב זהה, שכללה קערת רחצה, כד, סבונייה וסיר לילה.

סירי לילה מיוחדים לנשים, "בורדלו" ("Bourdaloue"), עוצבו בצורה אליפטית או מלבנית מוארכת, לעיתים עם שפה מוגבהת, כדי לאפשר לנשים שימוש בהם בתנוחת כריעה או עמידה וכן בלבשן את בגדי היום. קיימת אגדה כי השם "בורדלו" הוא על שמו של הכומר הקתולי הצרפתי לואי בורדלו (Louis Bourdaloue), אשר דרשותיו היו כה ממושכות עד כי משרתותיהן של בנות האצולה הניחו במהלכן בדיסקרטיות סירי לילה כאלו תחת שמלות גבירותיהן.

סירי לילה שימשו עד המאה ה-19, עת הוחלפו על ידי אסלות המודחות במים. כיום הם עדיין בשימוש באזורים מסוימים, למשל בסין.

בישראל שימשו בעבר גם סירי לילה עשויים אמייל. במלון המלך דוד היו עד סוף שנות ה-50 חדרים ללא שירותים צמודים, ובחדר נמצאה שידה ובה סיר לילה.  

בבתי סוהר לפני קום המדינה ואחריו נעשה בתאי האסירים שימוש בעביט שופכין, או כפי שכונה "קרדל".

כאשר מרגילים פעוטות בגמילה מחיתולים, משתמשים לרוב בסירי פלסטיק דמויי סיר לילה, בגודל המתאים לפעוט, אשר עדיין אינו מסוגל לשבת בנוחות על אסלה (זו גבוהה מדי ובעלת פתח רחב מדי עבורו). סירים כאלו מתאימים לתקופת הגמילה גם מהיותם ניידים, כך שהפעוט אינו צריך להתאפק עד שיגיע לחדר השירותים. יש ביניהם המשמיעים מנגינה כאשר הפעוט מצליח לכוון לתוכם. בקיבוצים הייתה נהוגה בתקופת החינוך המשותף הושבת כל ילדי הפעוטון בשעה קבועה על סיריהם.

מיכל שתפקידו כשל סיר לילה משמש חולים הרתוקים למיטתם. הוא עשוי פלדת אל-חלד כדי לאפשר חיטוי מיטבי או מיכל פלסטי שלתוכו מכניסים מיכל חד-פעמי מקרטון.

ביהדות סיר לילה (גרף של רעי) הוא דוגמה למוקצה מחמת מיאוס.

* סיר לילה יפני מתקופת אדוסיר לילה יפני מתקופת אדו
* סירי לילה מאמייל שנתלו לייבוש על המעקה בבית הילדיםסירי לילה מאמייל שנתלו לייבוש על המעקה בבית הילדים
* סיר לילה רפואי מפלדת אל-חלדסיר לילה רפואי מפלדת אל-חלד

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **סיר לילה** |
| ויקישיתוף תמונות ומדיה בוויקישיתוף: **סירי לילה** |
| ויקישיתוף תמונות ומדיה בוויקישיתוף: **סירי לילה רפואיים** |

הערות שוליים
------------

1. ↑  סיר לילה באמצע הלובי, אודות תערוכה במלון המלך דוד, מאתר 02net
2. ↑  מאוזכר בצירוף תמונה בפרסום "מוזיאון אסירי המחתרות"
3. ↑  באתר הזירה הלשונית של רוביק רוזנטל
4. ↑  מוקצה, ב"אנציקלופדיה יהודית" באתר "דעת"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007284949005171
* GND: 4499116-2
* NKC: ph1075667

 |
"**Bangır Bangır**" הוא שיר שהוקלט על ידי הזמרת-יוצרת הטורקייה גולשן, מתוך אלבום האולפן התשיעי שלה, *Bangır Bangır* (2015). הוא יצא לאור ב-28 באפריל 2015, בהוצאת חברת התקליטים דואן מיוזיק קומפני כסינגל המוביל וכשיר הנושא מתוך האלבום. את השיר כתבה גולשן להפקה של אוזן צ'ולקולו.

השיר זכה להצלחה חסרת תקדים בטורקיה; הוא הפך לראשון בהיסטוריית טורקיה טופ 20 שהצליח לשהות בצמרת במשך 13 שבועות. במשך שנים, החזיק בתור הקליפ הטורקי הנצפה ביותר בכל הזמנים – שנשבר בידי "Cevapsız Çınlama" של אמרה קאראדומן ואליינה טילקי. "Bangır Bangır" הפך לשיר המבוקש ביותר בגוגל בטורקיה ב-2015.

"Bangır Bangır" זכה בפרסים בקטגוריות "הקליפ הטוב ביותר" ו"השיר הטוב ביותר" בטקס פרסי פרפר הזהב ה-42.

רקע וכתיבה
----------

השיר נכתב על ידי גולשן להפקה של אוזן צ'ולקולו. בשיר נעשה שימוש בסלנג הטורקי, כמו גם בשירים נוספים מתוך האלבום בו הוא נכלל. הפזמון של השיר כולל צלילי כפיות (אנ') יחד עם המילים "Yavrum kaldır kollarını (Put up your arms babe) / Teslim ol etrafın sarılı (Give up, you're surrounded) / Sabret af çıksın sana (Be patient until you're forgiven) / Ben öptüreceğim bu evin yollarını (I'll make you kiss the paths to this home)".

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-25 מיליון השמעות.

וידאו קליפ
----------

הווידאו קליפ הנלווה של "Bangır Bangır" הועלה לערוץ היוטיוב של netd müzik ב-28 באפריל 2015, ביום יציאתו של השיר כסינגל. הוא צולם במשך שלושה ימים בהוואנה, קובה ובוים על ידי מטין ארולט. לאורכו, ניתן לראות את גולשן יוצאת לרחוב כשהיא לבושה בבגדים צבעוניים ורקדני ליווי מסביבה.

במשך שנים, החזיק "Bangır Bangır" בתור הקליפ הטורקי הנצפה ביותר בכל הזמנים. כמו כן, זכה בפרס פרפר הזהב בקטגוריית "הקליפ הטוב ביותר".

נכון לאוגוסט 2023 עומד מונה הצפיות של הקליפ על למעלה מ-410 מיליון צפיות.

מיקומי שיא
----------

| 
‏‏‏  **מצעדים ודירוגים (2015)** |
| --- |
| מדינה | מצעד | מיקום שיא |
|  טורקיה | טורקיה טופ 20 | 1 |
| טורקיה טופ 40 | 50 |

| 
‏‏‏  **מצעדי סוף שנה (2015)** |
| --- |
| מדינה | מצעד | מיקום שיא |
|  טורקיה | טורקיה טופ 40 | 135 |

היסטוריית יציאות לאור
---------------------

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 28 באפריל 2015 | הזרמת מוזיקה • הורדה דיגיטלית | DMC |  |

קישורים חיצוניים
----------------

* סרטון השיר "Bangır Bangır" באתר יוטיוב

הערות שוליים
------------

1. 1 2 3 4 5  *Gülşen – Bangır Bangır*, נבדק ב-2023-08-26
2. ↑  , Twitter
3. 1 2  Bangır Bangır rekor kırdı, takvim.com.tr (בטורקית)
4. ↑  Google'da 'Bangır Bangır' istikşafi aradık! - Türkiye Haberleri - Radikal, web.archive.org, ‏2016-05-17
5. 1 2  Pantene Altın Kelebek'e özel şov, web.archive.org, ‏2015-12-13
6. ↑  "Devler Ringe Çıkıyor"
7. ↑  "Gülşen ve 'Bangır Bangır' şarkıları"
8. ↑  *Bangır Bangır*, 2015-04-29, נבדק ב-2023-08-26
9. 1 2 3 4  *Gülşen - Bangır Bangır*, נבדק ב-2023-08-26
**נורלנד** (בשוודית: **Norrland**, "ארץ הצפון") הוא הגדול מבין ארבעת חלקיה של שוודיה, ומהווה ארץ היסטורית (- לצד סביאלנד, סקונהלנד ויֶטאלנד) התופסת 59% משטחה של ממלכת שוודיה של ימינו, כשהיא משתרעת בצפונה וחולשת על מפרץ בוטניה ועל הגבול עם פינלנד במזרח ובצפון-מזרח, ועל מרבית הגבול עם נורווגיה במערב וצפון-מערב. מדרום נמצאת סביאלנד.

נורלנד כוללת את תשעת החבלים מצפון לדרום: לפלנד, נורבוטן, וסטרבוטן, ימטלנד, אוניירמאנלנד, הריידלן, מדלפד, הלסינגלנד ויֵסטריקלנד.

תכונות טבעיות
-------------

נורלנד מציג את מרבית שכיות הטבע הפראי של שוודיה, שבראשן יערות עבותים והרים - לרבות ההר הגבוה בשוודיה, הר קֶבְּנֶה (*Kebnekaise*). מספר רב של נהרות קצרים שוצפים בכיוון מערב-מזרח ובמימיהם שטו בעבר גזעי העץ לעבר המנסרות שלאורך החופים; כיום משמש כוחם הרב להפקת האנרגיה ההידרואלקטרית של המדינה. משאביה החשובים של נורלנד, מלבד הנהרות והיערות, הם מכרות הברזל. הערים החשובות הן אומאו, לולאו, אסטרסונד, יבלה וקירונה.

שטחה הגדול של ארץ הצפון השוודי, 261,292 קמ"ר, עומד מול עובדת היותה הדלילה מבין שלוש ארצות שוודיה: כ-12% מאוכלוסיית המדינה חיים בה, ובהם הקהילה הסאמית הקטנה (כ-17,000) בלפלנד.

תרבות והיסטוריה
---------------

ב-1634 נתכוננה נורלנד ראשית כמחוז (אזור שפיטה), שכלל חלקים מפינלנד של ימינו. עם זאת מאז 1645, עת עברו החבלים ימטלנד והריידלן לשוודיה מנורווגיה, חדלה נורלנד מלהתקיים כישות אדמיניסטרטיבית והיא מאז ציון-דרך גאוגרפי ומסורתי שאינו בעל משמעות מנהלית עוד.

גבולותיה של ארץ-הצפון השתנו משמעותית לאורך ההיסטוריה. בשונה משתי "ארצות" שוודיה האחרות, נורלנד אינה מסמנת את תחום-שבתו של עם או שבט קדומים, ועל אף זאת הספרות - וכך גם הכינויים בני-ימינו - מבחינים במאפייני זהות ותרבות נורלנדיוֹת מובחנים יותר מאלו ה"סביאיים" או ה"גוטיים".

ה**נורלנדית** היא קבוצת ניבים מוכרת המדוברת במרבית חבלי האזור.

ראו גם
------

* חלוקה מנהלית של שוודיה

קישורים חיצוניים
----------------

ויקישיתוף מדיה וקבצים בנושא **נורלנד** בוויקישיתוף
* סקירה מקיפה של נורלנד
* תיירות ולינה בנורלנד (באנגלית)
* נורלנד, באתר אנציקלופדיה בריטניקה (באנגלית)

הערות שוליים
------------

* כנסייה באגם בקרבת אסטרסונדכנסייה באגם בקרבת אסטרסונד
* מסיף קבנקייסהמסיף קבנקייסה
* תיש חג-המולד של יבלהתיש חג-המולד של יבלה
* אגם בקרבת החוג הארקטיאגם בקרבת החוג הארקטי

| מחוזות שוודיה |
| --- |
|  נורלנד | אופסלה, דלרנה, וסטרבוטן, וסטרנורלנד, יבלבורג, ימטלנד, נורבוטן | חבלי שוודיה |
|  סביאלנד | סטוקהולם, אופסלה, ארברו, דלרנה, וסטמנלנד, וסטרה ייטלנד, ורמלנד, יבלבורג, ימטלנד, סדרמנלנד, אסטרייטלנד |
|  יטאלנד | גוטלנד, וסטרַה יֶיטלנד, ינשפין, קאלמאר, קרונוברי, אסטרייטלנד |
|  סקונהלנד | בלקיניה, הלנד, סקונה |

|  |  |
| --- | --- |
| בקרת זהויות עריכת הנתון בוויקינתונים | 
* NKC: ge875766
* SELIBR: 155354

 |
***Coat of Many Colors*** (בתרגום מילולי לעברית: **מעיל של הרבה צבעים**, מתייחס לכתונת הפסים של יוסף) הוא אלבום הסולו השמיני של הזמרת דולי פרטון, אשר יצא ב-4 באוקטובר 1971 על ידי RCA ויקטור. האלבום היה מועמד לפרס אלבום השנה בטקס פרסי איגוד מוזיקת הקאנטרי. מגזין טיים כלל אותו ברשימת "100 האלבומים הטובים ביותר בכל הזמנים" ורולינג סטון מיקם אותו במקום ה-257 ברשימת "500 האלבומים הגדולים בכל הזמנים".

בשנת 1985 האלבום יצא מחדש על גבי קלטת שמע בקנדה וב-1999 יצא פעם נוספת על גבי תקליטור בכל העולם. ב-2001 הוא יצא שוב באירופה ביחד עם אלבום נוסף של פרטון. ב-2007 הוא יצא מחדש בכל העולם אך הפעם הוא כלל ארבעה שירים חדשים בתוכו. ב-2010 סוני מיוזיק הוציאה שוב את גרסת 2007 ביחד עם שני אלבומים נוספים שלה.

שיר הנושא של האלבום, "Coat of Many Colors", מתאר כיצד בילדותה של פרטון, אמא שלה תפרה לה מעיל מסחבות שמשפחתה הענייה קיבלה, תוך שהיא מספרת לה את סיפור כתונת הפסים של יוסף, וכיצד כילדה שמחה במעיל על אף שהיה מדובר במעיל עשוי סחבות שילדים אחרים לעגו לו.

הצלחה מסחרית
------------

האלבום הגיע בשיאו למקום השביעי במצעד אלבומי הקאנטרי האמריקאי.

הסינגל הראשון מהאלבום "My Blue Tears" הגיע למקום ה-17 במצעד שירי הקאנטרי האמריקאי ולמקום הרביעי באותו במצעד בקנדה. שיר הנושא אף זכה להצלחה יותר גדולה כאשר הגיע למקום הרביעי במצעד שירי הקאנטרי האמריקאי ואף דורג במקום ה-60 באוסטרליה.

שבחים
-----

מגזין טיים הכליל את האלבום ברשימת "100 האלבומים הטובים ביותר בכל הזמנים" ומגזין רולינג סטון מיקם אותו במקום ה-257 ברשימת "500 האלבומים הגדולים בכל הזמנים". בנוסף "National Public Radio" דירגו את האלבום במקום ה-11 ברשימת "150 האלבומים הנשיים הטובים ביותר בכל הזמנים".

האלבום היה מועמד לפרס אלבום השנה בטקס פרסי איגוד מוזיקת הקאנטרי.

רשימת רצועות
------------


| *Coat of Many Colors* |
| --- |
| מס' | שם | משך |
| 1. | Coat of Many Colors | 3:03 |
| 2. | Traveling Man | 2:39 |
| 3. | My Blue Tears | 2:17 |
| 4. | If I Lose My Mind | 2:29 |
| 5. | The Mystery Of The Mystery | 2:28 |
| 6. | She Never Met A Man (She Didn't Like) | 2:41 |
| 7. | Early Morning Breeze | 2:54 |
| 8. | The Way I See You | 2:46 |
| 9. | Here I Am | 3:19 |
| 10. | A Better Place To Live | 2:41 |
| **משך כולל:** | **27:21** |

מיקומי שיא
----------

| 
‏‏‏  **מצעדים ודירוגים (1971)** |
| --- |
| מדינה | מצעד | מיקום שיא |
|  ארצות הברית | בילבורד 200 | - |
| מצעד אלבומי הקאנטרי | 7 |

קישורים חיצוניים
----------------

* מידע על האלבום *Coat of Many Colors* באתר MusicBrainz
* האלבום *Coat of Many Colors* באתר Discogs

הערות שוליים
------------

1. ↑  Rolling Stone, Rolling Stone, 500 Greatest Albums of All Time, Rolling Stone, ‏2009-05-31 (באנגלית אמריקאית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 2c98f21a-e2af-3412-a253-de9a1e06d7f7

 |
**נטלי** (באנגלית: **Netley**), או בשמה המלא: **נטלי אבי** (באנגלית: **Netley Abbey**), הוא כפר בחוף הדרומי של המפשייר, אנגליה. הכפר ממוקם מדרום-מזרח לעיר סאות'המפטון, הגובל מצד אחד בחורבות מנזר נטלי (אנ') ומהצד השני ברויאל ויקטוריה קאנטרי פארק (אנ').

היסטוריה
--------

בשנת 1800, לכל המאוחר, פרט לחורבות מנזר נטלי (אנ'), נטלי כלל בעיקר שתי וילות המכונות מבצר נטלי (אנ') ואכסניית נטלי (Netley Lodge).‏ הכפר התרחב לאחר הקמת בית החולים הצבאי המלכותי הוותיק (הנקרא בקיצור בית החולים נטלי (אנ')) בשנת 1856,‏ בעקבות מלחמת קרים. בבית החולים נעשה שימוש נרחב החל משנת 1863 ובמהלך מלחמת העולם השנייה עד לסגירתו בשנת 1979, כאשר הוסב לפארק ציבורי, רויאל ויקטוריה קאנטרי פארק (אנ').

מוקדם יותר, הריסות המנזר הפכו את נטלי ליעד פופולרי לטיולים היוצאים מסאות'המפטון - גם קסנדרה אוסטין (אנ') וגם אחותה ג'יין יצאו לטייל במקום, למשל, כאשר שהו בעיירה בשנת 1808.‏

כיום
----

החלק העתיק ביותר של נטלי שומר על תחושה של כפר מיושן ומוזר במקצת, עם כמה חנויות קטנות ומסורתיות, ושורות של קוטג'ים מדורגים צבעוניים. הוא ממוקם לאורך החוף המזרחי של מי סאות'המפטון; מהחוף יש נקודות תצפית אל עבר הכפרים Hythe (אנ') ו-Fawley (אנ') הסמוכים, אם כי על הנוף משתלט במקצת בית הזיקוק הסמוך (אנ').

הרחק מהחוף התפתחו לאורך השנים אחוזות גדולות יותר של בתים שהגדילו מאוד את אוכלוסיית נטלי וטשטשו את הגבול בין נטלי אבי לבין הכפר הסמוך בוטלוקס הית'. במקום שני בתי ספר הקשורים זה לזה, שהורחבו בסוף שנות ה-80, וכעת מבניהם משמשים בית ספר יסודי לכפר. יש קומץ כנסיות בנטלי, לרבות כנסיית הקהילה על שם אדוארד המודה.

מתחנת הרכבת נטלי (אנ') יוצאות רכבות מדי שעה אל סאות'המפטון ואל נמל פורטסמות', באמצעות חברת הרכבות South Western Railway (אנ'), המספקת קישורים לנוסעים בכפר ומחוצה לו.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **נטלי** |

* Past Lives and Times of Netley Abbey Village and the Royal Victoria Military Hospital
* Information about Netley Military Cemetery and its Residents
* Information and history about Netley Royal Victoria Military Hospital
* "Netley". *Encyclopædia Britannica*. **19** (11th ed.). 1911. p. 421.

הערות שוליים
------------

1. 1 2  Deirdre Le Fanu ed. Jane Austen’s Letters (OUP 1995) p. 613
2. ↑  Deirdre Le Fanu ed. Jane Austen’s Letters (OUP 1995) p. 131 and p. 151

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007496645105171
* LCCN: n2001130539
* VIAF: 156130450
* WorldCat: lccn-n2001130539

 |
**לטניה** (בהונגרית: **Letenye**) היא עיר במחוז זלה שבהונגריה. היא המרכז של נפת לטניה. בעיר פועל משמר אזרחי.

מיקום
-----

לטניה ממוקמת בחלק הדרום-מערבי של מחוז זלה בהונגריה, צמודה ממש לגבול עם קרואטיה, לאורך הכביש הראשי מספר 7, כ-22 ק"מ מנג'קניז'ה. העיר מחוברת למוראקרסטור בכביש 6835. בגבולה זורם הנהר מורה. רוב היישוב ממוקם במישור שמולא במשך אלפי שנים על ידי נהר המורה, אך על גבולו ישנן גבעות קטנות יותר מצפון (הר-יוליאן, הר ארג, קצ'קהאט, הר-בצי).

### נגישות

העיר נגישה רק בכביש, אך תשתית הכבישים שלה מפותחת מאוד. הכביש הראשי 7 בודפשט - סקשפהרוואר - שיופוק - נאג'קניז'ה והכביש המהיר (אוטוסטרדה) M7 המגיע מנאג'קניז'ה, שנמסר בשנת 2004, מסתיים במעבר הגבול לקרואטיה שפועל בעיר. כביש צדדי חשוב מוביל מלטניה ללנטי, כביש 7538, שלצידו מתוכנן כביש מהיר בשל התנועה הגוברת של סלובניה-הונגריה, שממנה נבנה בינתיים הכביש המהיר M70 עם שני נתיבים.

ניתן לומר כי גם תחבורה אוטובוס באזור, כמו ערים אחרות במחוז זאלה, מפותחת. מתחנת האוטובוס ביישוב יש שירותי אוטובוסים תכופים ליישובים שמסביב.

היסטוריה
--------

עקבות של תקופת הברונזה נמצאו באתר הכפר מתקופת ארפאד על אחת הגבעות. בבית הקברות בעיר נמצא מזבח פשוט עשוי שיש שטייר, שהוקם על ידי קאיוס יוליוס פלביאנוס עבור בתו, פאוסטינה. נחפר במקום גם בית קברות אווארי-סלאבי מאוחר, שממנו ניתן להסיק את ההרס הכמעט מוחלט של מסורות אמנות הברונזה, הנפחות ויציקת הפנינים.

האזכור הראשון של לטניה הוא משנת 1341, בצורת לטינה (Letyne). שם היישוב הוא ממוצא סלאבי (leto=קיץ) הכפר היה אז בבעלות משפחת סצ'י והיה בעל חשיבות יוצאת דופן באזור. בשנת 1367 העניק המלך ליישוב את הזכות לערוך ירידים. משנת 1498 הוא עיר שוק.

היא נהרסה מספר פעמים במהלך הכיבוש הטורקי, (הונגריה העות'מאנית) ואיבדה את מעמד עיר השוק שלה בסוף המאה ה-17. מאוחר יותר, מגפת דבר השמידה את האוכלוסייה. הפיתוח של היישוב התחיל שוב רק בשנות ה-30 של המאה ה-20. ביישוב יש כביש מעבר גבול מאז 1923. בשנת 1929 נוספו הכפר בץ ובשנת 1935 הכפר אדיטודה לעיר. דרגת העיר שלה התקבלה בשנת 1989.

אתרים בעלי חשיבות
-----------------

* טירת ספארי-אנדראשי
* כנסיית הקהילה הרומית-הקתולית של השילוש הקדוש
* פונדק טלה הזהב - נבנה בסביבות 1800 בסגנון הבארוק

בפארק הטירה ניצב עץ שקמה בן כמעט 150 שנה, שהוכרז עץ השנה בשנת 2010 הודות לאגודה הציבורית המקומית.

קהילה יהודית
------------

הקהילה היהודית הקטנה במקום הושמדה לחלוטין בשואה.

ילידי המקום
-----------

יוליה קניירש מקודם **קורח** (בהונגרית: Kenyeres Júlia; 1958-1895)

גלריית תמונות
-------------

* טירת ספארי-טנדראשיטירת ספארי-טנדראשי
* השקמה של לטניה עם בנין הספרייההשקמה של לטניה עם בנין הספרייה
* אנדרטת קושוטאנדרטת קושוט
* פונדק טלה הזהבפונדק טלה הזהב
* כנסיית השילוש הקדושכנסיית השילוש הקדוש
* Letenye1.jpgLetenye1.jpg

קישורים חיצוניים
----------------

ויקישיתוף מדיה וקבצים בנושא **לטניה** בוויקישיתוף
* 

* אתר האינטרנט הרשמי של לטניה
* חדשות מקוון עצמאי
* מדריך מפות - Letenye
* אתר האינטרנט של מכבי האש לטניה
* Kerecsényi-Tóth: The History of Letenye 1989
* Letenye - 24cities.eu, Kompetenzzentrum Steirisches Thermenland -Oststeiermark

הערות שוליים
------------

1. ↑  "Zala megyei polgárőr egyesületek". zmpsz.hu.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007564771005171
* LCCN: n84094221
* MusicBrainz: 7ec7be13-3932-4d79-8843-96d445aa3e8d
* NKC: ge1161829
* VIAF: 131398881
* WorldCat (עם VIAF): 131398881

 |
**לְיַאונִינְג** (בסינית מפושטת: **辽宁**, בסינית מסורתית: **遼寧**, בפין-יין: **Liáoníng**, ‏האזנהⓘ‏?‏) הוא מחוז בצפון-מזרח הרפובליקה העממית של סין. שטחו כ-145,900 קמ"ר, אוכלוסייתו מונה כ-42.5 מיליון נפש, ובירתו היא העיר שֶניאנְג.

יחד עם שני המחוזות הנוספים בצפון-מזרח סין - ג'ילין וחיילונְגְגְ'יָאנְג ועם צפון-מזרח מונגוליה הפנימית - מחוז ליאונינג מהווה חלק ממנצ'וריה ההיסטורית וחולק איתן תרבות הומוגנית יחסית. כמותם, הוא גם הפך בשנת 1931 לחלק ממנצ'וקוו, ממשלת בובות שנשלטה בידי יפן.

היסטוריה
--------

שושלת צ'ינג המנצ'ורית, לאחר השתלטותה על סין ב-1644, גייסה בני האן ממחוז שאנדונג כדי ליישב את המחוז, שהיה אז מאוכלס בדלילות. יתר מנצ'וריה נותרה סגורה למהגרים סינים. ב-1860 שוב נפתח המחוז ומנצ'וריה כולה לבני האן. המנצ'ורים מהווים 13% מהאוכלוסייה, בעוד שבני האן מהווים 84% אחוזים ממנה. מיעוטים נוספים במחוז כוללים מונגולים, בני חווי, קוריאנים ובני שִׂיבֵּה.

המחוז משיק לאוקיינוס השקט בים בוהאי ובים הצהוב. נהר יאלו מתווה את קו הגבול בין ליאונינג וג'ילין לבין קוריאה הצפונית. מערב המחוז הררי, מרכזו שטוח ובמזרחו גבעות. האקלים מוגדר כמונסוני יבשתי.

התוצרים החקלאיים העיקריים של ליאונינג כוללים חיטה, דורה וסויה. אזור דָאלְייֵן אחראי לכשלושה רבעים מהיצוא של סין בתפוחים ובאפרסקים. זהו גם מחוז תעשייתי חשוב, בהיותו אחד הראשונים שעברו תהליך תיעוש בשנות השלושים של המאה העשרים על ידי היפנים ושוב בשנות החמישים והשישים. יש בו את מרבצי הברזל, המגנזיט, היהלום והבורון הגדולים בסין, וכן מרבצים משמעותיים של נפט ושל גז טבעי. העיר בנשי הנמצא בתחום המחוז מהווה אחד ממרכזי תעשיית הפלדה בסין.

בין אתרי התיירות בליאונינג ניתן למנות מספר קברים של קיסרים משושלת צ'ינג וכן את הארמון הקיסרי בשן-יאנג, הארמון ששימש את שושלת צ'ינג בטרם השתלטה על סין כולה. בעיר אַנְשָׁאן מצוי פסל הבודהה הגדול בעולם העשוי מאבן ירקן. עיר הנמל דָאלְייֵן פופולרית בקרב הסינים כעיירת קיט בזכות חופיה, גני חיות, אתרי נופש, מאכלי ים, מרכזי קניות, אדריכלות רוסית ויפנית וחשמליות רחוב.

קישורים חיצוניים
----------------

ויקישיתוף מדיה וקבצים בנושא **ליאונינג** בוויקישיתוף
* 

* אתר האינטרנט הרשמי של ליאונינג
* ליאונינג, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007561911905171
* BNE: XX4800317
* BnF: cb119823809 (data)
* GND: 4254136-0
* LCCN: n80138224
* MusicBrainz: f97624c8-5432-4033-9683-4bce1cd13a2f
* NDL: 00647900
* VIAF: 126672166
* WorldCat: lccn-n80138224

 |
**נפת סאסארי** (באיטלקית: **Provincia di Sassari**; בסרדו: **Provìntzia de Tàtari**; בסאסארזה: **Prubìnzia di Sàssari**; בקטלאנית: **Província de Sàsser**) היא נפה בצפון-מערב מחוז סרדיניה באיטליה, ובירתה בעיר סאסארי. שטחה של הנפה הוא 4,281 קמ"ר ואוכלוסייתה מנתה 333,785 תושבים בשנת 2007, היינו כחמישית מתושבי האי. בנפה 66 מועצות מקומיות והגדולה שבהן היא הבירה סאסרי בה התגוררו 129,072 איש בשנת 2007. ערים חשובות נוספות הן אלגרו, פורטו טורס, סורסו ואוציירי. 

הנפה הוקמה בשנת 1859 במסגרת הארגון מחדש של ממלכת סרדיניה. יחד עמה הוקמה נפה שנייה באי -  נפת קליארי. שתיהן היו, לפי שטחן, הנפות הגדולות של איטליה: סאסארי - 13,415 קמ"ר וקליארי - 10,674 קמ"ר.

באזור יש שני גנים בוטניים: האחד, בעיר סאסארי באוניברסיטה המקומית והשני, בנפה, "שמורת יער ים תיכונית של הר לימבארה" (Arboreto Mediterraneo del Limbara) ובו אוסף של מינים מקומיים לאזור אגן הים התיכון. בכפר סיליגו פועלת עד היום כנסייה מהתקופה הביזנטית.

קישורים חיצוניים
----------------

ויקישיתוף מדיה וקבצים בנושא **סאסארי** בוויקישיתוף
* 

* אתר האינטרנט הרשמי של סאסארי (באיטלקית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007566999305171
* GND: 4118445-2
* LCCN: n85152049
* MusicBrainz: f3210774-9df5-4b3a-92d1-aa87b798fa6f
* VIAF: 152428924
* WorldCat: lccn-n85152049

 |
**סוקרה** (בספרדית: **Sucre**) היא אחת מ-23 המדינות המרכיבות את ונצואלה. המדינה, הנמצאת בצפון-מזרח ונצואלה, גובלת במפרץ קריאקו במערב, בים הקריבי בצפון, במפרץ פריה במזרח ובמונגס ובאנסואטגי בדרום. חלקה הצפוני של המדינה נמצא על חצי האי אראיה וחצי האי פריה. מצפון לחופי סוקרה נמצאת מדינת נואבה אספרטה וממזרח להם נמצא האי טרינידד.

המדינה משתרעת על שטח של 11,800 קילומטרים רבועים. במדינה מתגוררים 896,291 תושבים (נכון ל-2011). בירתה והעיר הגדולה ביותר בה היא קומנה.

היסטוריה
--------

הספרדים הגיעו לאזור במאה ה-16, כבשו אותו והוא נותר בשליטתם עד המאה ה-19.

בשנות ה-20 של המאה ה-19 האזור צורף לרפובליקת קולומביה הגדולה ולאחר שזו התפרקה ב-1830 האזור הועבר לוונצואלה. ונצואלה חולקה לפרובינציות והאזור הפך לפרובינציית קומנה.

ב-1864, לאחר המלחמה הפדרלית, ונצואלה הפכה למדינה פדרלית והפרובינציה הפכה למדינת קומנה. ב-1881 המדינה אוחדה עם מדינות ברצלונה ומטורין (כיום המדינות אנסואטגי ומונגס בהתאמה) ליצירת "מדינת המזרח" (Estado de Oriente). ב-1891 שם המדינה שונה לברמודס.

בסוף המאה ה-19 ותחילת המאה ה-20, התרחש תהליך שבסופו קומנה חזרה להיות מדינה נפרדת. שמה שונה לסוקרה, על שמו של אנטוניו חוסה דה סוקרה, ממובילי המאבק לעצמאות מדינות דרום אמריקה.

כלכלה
-----

כלכלת סוקרה מבוססת על תיירות, דיג וחקלאות, הכוללת בין היתר גידול קקאו, קפה וקנה סוכר.

קישורים חיצוניים
----------------

ויקישיתוף מדיה וקבצים בנושא **סוקרה** בוויקישיתוף
* 

* אתר האינטרנט הרשמי של סוקרה
* סוקרה, באתר אנציקלופדיה בריטניקה (באנגלית)

הערות שוליים
------------

1. 1 2  מפקד האוכלוסין והדיור הלאומי ה-14 - תוצאות עבור מדינת סוקרה, מכון הסטטיסטיקה הלאומי של ונצואלה (בספרדית).

| מדינות ונצואלה |
| --- |
| מדינות | אמסונאס • אנסואטגי • אפורה • ארגואה • בוליבר • ברינס • גואריקו • דלטה אמקורו • ורגאס • טאצ'ירה • טרוחיו • יארקוי • לרה • מונגס • מירנדה • מרידה • נואבה אספרטה • סוליה • סוקרה • פורטוגסה • פלקון • קוחדס • קרבובו | מפת מדינות ונצואלה |
| ישויות פדרליות נוספות | הדפנדנסיות הפדרליות • מחוז הבירה |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb131701056 (data)
* ISNI: 0000 0004 1798 8238
* MusicBrainz: 26a04c09-1be6-45ea-a7a3-6092efb69d7d

 |
**סוראז'** (בפולנית: **Suraż**) היא עיירה במחוז ביאליסטוק בפרובינציית פודלסיה בפולין. סוראז' שוכנת על גדות נהר נרב כ-27 קילומטרים דרום-מערבית לעיר ביאליסטוק, בירת הפרובינציה. בעיירה מתגוררים 986 תושבים (נכון ל-2021).

היסטוריה
--------

פרק זה לוקה בחסר. אנא תרמו לוויקיפדיה והשלימו אותו. 
ב-1445 סוראז', שהייתה אז חלק מהדוכסות הגדולה של ליטא, קיבלה זכויות מגדבורג מהשליט קז'ימייז' היגלוני. ב-1569, עם יצירת האיחוד הפולני-ליטאי, האזור עבר לשטח הפולני באיחוד.

העיר נפגעה קשות במהלך המלחמה הצפונית הקטנה עם שוודיה במאה ה-17. במהלך מרד ינואר כנגד האימפריה הרוסית ב-1863 העיר הייתה מרכז של פעילות מורדים ובמהלך דיכוי המרד השלטון הרוסי שלל מסוראז' את הזכויות העירוניות שלה וחלק מהתושבים הוגלו לסיביר. באותה תקופה גם נקבע תוואי מסילת הרכבת בין ורשה וסנקט פטרבורג והוחלט שהוא יעבור בלאפי ולא בסוראז', מה שפגע בפוטנציאל הכלכלי שלה.

העיר סבלה נזקים כבדים הן במלחמת העולם הראשונה והן במלחמת העולם השנייה.

הקהילה היהודית
--------------

שרידי בית הקברות היהודי בסוראז'
הקהילה היהודית הראשונה בסוראז' החלה כנראה ב-1525, אך כעבור כמאה שנה באמצע המאה ה-17 העיר קיבלה את פריווילגיית Privilegium de non tolerandis Judaeis, זכות שניתנה לערים מסוימות באיחוד הפולני-ליטאי שלא להתיר יישוב יהודים, והקהילה באה אל קיצה.

הקהילה נוצרה מחדש בסוף המאה ה-18 ובמפקד אוכלוסין ב-1799 נמנו במקום 12 יהודים. במהלך המאה ה-19 נרשם גידול משמעותי באוכלוסייה היהודית והיא הגיעה לשיאה במפקד 1897 כשהיו בסוראז' 368 יהודים, 23% מכלל האוכלוסייה. בסביבות 1865 הוקמו בית קברות יהודי ובית כנסת.

לאחר מלחמת העולם הראשונה, במהלכה נהרס בית הכנסת המקומי, יהודים רבים היגרו לערים הגדולות בפולין או לארצות הברית, הקהילה הרשמית פורקה והיהודים הוכפפו לקהילת זבלודוב הקרובה יחסית. האוכלוסייה היהודית צנחה ל-120 תושבים ב-1921 ול-40 בלבד ערב מלחמת העולם השנייה.

בתחילת המלחמה סוראז' הייתה בכיבוש ברית המועצות ולא הייתה השפעה משמעותית על חיי היהודים המקומיים. זמן קצר לאחר תחילת הכיבוש של גרמניה הנאצית במבצע ברברוסה בקיץ 1941 רופאים יהודיים מסוראז' אולצו לשרת בבית חולים שדה של הגרמנים. תוך זמן קצר היהודים רוכזו וכעבור שבועיים הם הועברו לגטו ביאליסטוק, שרוב יושביו נשלחו למחנה ההשמדה טרבלינקה ב-1943.

קישורים חיצוניים
----------------

ויקישיתוף מדיה וקבצים בנושא **סוראז'** בוויקישיתוף
* "סוראז'", באתר השטעטל הווירטואלי

הערות שוליים
------------

1. 1 2  סוראז' באתר Polska w liczbach (בפולנית).
2. 1 2 3  היסטוריה של סוראז' באתר השטעטל הווירטואלי (בפולנית)
3. 1 2 3 4 5 6  היסטוריה של הקהילה היהודית בסוראז' באתר השטעטל הווירטואלי (באנגלית)
4. 1 2  דמוגרפיה של הקהיליה היהודית בסוראז' באתר השטעטל הווירטואלי (בפולנית)
5. ↑  בית הכנסת בסוראז' באתר השטעטל הווירטואלי (בפולנית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007419957805171

 |
**מגדלנה** (בספרדית: **Magdalena**) הוא אחד מ-32 המחוזות של קולומביה. המחוז נמצא בצפון קולומביה והוא גובל בים הקריבי בצפון, בלה גואחירה בצפון מזרח, בססאר במזרח, בבוליבר בדרום ובמערב ובאטלאנטיקו במערב.

המחוז משתרע על שטח של 23,188 קמ"ר. במחוז מתגוררים כ-1.3 מיליון תושבים (הערכה ל-2017). בירת המחוז היא סנטה מרתה.

היסטוריה
--------

לאחר קבלת העצמאות של רפובליקת קולומביה הגדולה מהאימפריה הספרדית בתחילת המאה ה-19 האזור נכלל במחוז מגדלנה, שכלל את מרבית צפון קולומביה המודרנית ובירתו הייתה העיר קרטחנה (במחוז בוליבר העתידי). לאחר פיצול הרפובליקה ב-1830 האזור נכלל ברפובליקת גרנדה החדשה והשתייך לפרובינציית סנטה מרתה, ששטחה דמה לשטח המחוז העתידי. ב-1857 הרפובליקה הפכה לפדרלית והוקמה מדינת מגדלנה, שכללה את שטחי מחוזות מגדלנה, לה גואחירה וססאר העתידיים. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים.

ב-1886 ארצות הברית של קולומביה הפכה לרפובליקת קולומביה הלא-פדרלית, המדינה הפכה למחוז מגדלנה. ב-1898 פוצלו מהמחוז שטחים שהפכו בסופו של דבר למחוז לה גואחירה. ב-1967 המחוז קטן פעם נוספת כשפוצל ממנו מחוז ססאר.

בשנת 2020 התרחשה בשטחי המחוז התפוצצות מכלית הדלק וכתוצאה מכך נהרגו עשרות אנשים.

כלכלה
-----

הכלכלה המקומית מסתמכת על חקלאות, הכוללת בין היתר גידול כותנה, אורז, בננה וטבק, גידול מקנה, דיג, תיירות והפעילות בנמל סנטה מרתה.

חלוקה מנהלית
------------

חלוקת המחוז לפרובינציות.
בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לחמש פרובינציות (Provincias) כדלהלן:

| שם | שם בספרדית | מספר רשויות מקומיות |
| --- | --- | --- |
| סנטה מרתה | Santa Marta | ‏1 |
| צפון | Norte | ‏7 |
| מרכז | Centro | ‏6 |
| דרום | Sur | ‏7 |
| ריו | Río | ‏9 |

קישורים חיצוניים
----------------

ויקישיתוף מדיה וקבצים בנושא **מגדלנה** בוויקישיתוף
* 

* אתר האינטרנט הרשמי של מגדלנה

הערות שוליים
------------

1. ↑  מגדלנה באתר האגודה הגאוגרפית של קולומביה (בספרדית).

| מחוזות קולומביה |
| --- |
| מחוז הבירה | בוגוטה | מפת מחוזות קולומביה |
| מחוזות | אטלאנטיקו • אמסונאס • אנטיוקיה • אראוקה • בויאקה • בוליבר • גואאיניה • גואביארה • ואופס • ואיה דל קאוקה • וילה • ויצ'דה • טולימה • לה גואחירה • מגדלנה • מטה • נורטה דה סנטנדר • נריניו • סוקרה • סן אנדרס ופרובידנסיה • סנטנדר • ססאר • פוטומאיו • צ'וקו • קאוקה • קונדינמרקה • קורדובה • קינדיו • קלדס • קסנרה • קקטה • ריסרלדה |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb11945045v (data)
* MusicBrainz: d6a6abe3-e25f-4c90-b45a-3749b0dcb134
* NKC: ge980203

 |
קו גריניץ' (הקו האנכי)
קו לייזר מוקרן מהמצפה המלכותי של גריניץ' מסמן את קו גריניץ'
**קו גריניץ'** הוא המרידיאן (קו אורך) העובר בין הקוטב הצפוני לקוטב הדרומי וחוצה בדרכו את מצפה הכוכבים המלכותי של גריניץ' שברובע גריניץ' בלונדון, אנגליה. על-פי המוסכמות, קו זה ברשת הגאוגרפית הוא בעל המספר 0, וכל המרידיאנים האחרים מתייחסים אליו.

כשהוחל במדידת קווי האורך, נקבע "אורך אפס" שרירותית על ידי הקרטוגרפים והמודדים. במהלך המאה ה-19 התגבשה הסכמה לעבור לשיטה אחידה, אך נותרה מחלוקת בשאלה איזו עיר תעמוד בקו האפס: פריז או לונדון. בוועידת המרידיאן הבינלאומית (1884) הוסכם שאורך אפס יעבור בגריניץ', אך הצרפתים התנגדו להסכמה זו והמשיכו להשתמש בקו פריז, לבדם, במשך שנים רבות אחר כך.

אורך גאוגרפי מיוצג במעלות, דקות ושניות. כשמחלקים מעגל, היקפו של כדור הארץ, 360 מעלות, לעשרים וארבע - כמספר השעות ביממה, התוצאה היא שכל 15 מעלות מייצגות מרידיאן. ישנם 24 מרידיאנים כולל מרידיאן ראשי אחד, שכל אחד מהם מייצג הפרש של שעה נוספת ביחס לקו גריניץ'. כל תזוזה על פני כדור הארץ לכיוון מזרח מקו גריניץ' ב-15 מעלות על פני היקפו של כדור הארץ תגרום לתוספת של שעה בזמן ביחס לקו גריניץ'. וכן ההפך- תזוזה של 15 מעלות שלמות מערבה תביא להפחתה של שעה ביחס לקו גריניץ'.

ראו גם
------

* שעון גריניץ'
* אזור זמן
* קו התאריך הבינלאומי
* מרידיאן ראשי

קישורים חיצוניים
----------------

ויקישיתוף מדיה וקבצים בנושא **קו גריניץ'** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007536149705171
* BnF: cb16518948g (data)
* LCCN: sh85078295

 |
**מונטיפיורי קונקה** (באיטלקית: **Montefiore Conca**) היא עיירה איטלקית בנפת רימיני במחוז אמיליה-רומאניה שבצפון איטליה. בעבר שימשה העיירה כמאחז חשוב של משפחת מלטסטה (אנ') ובו מבצר מרשים המשקיף על האזור שמסביב. העיירה יחד עם ארבע עיירות נוספות בנפת רימיני, משתייכות להתאחדות "הכפרים היפים ביותר באיטליה".

היסטוריה
--------

 ציור של ג'ובאני בליני, נשמר בגלריה הלאומית, לונדון, כאשר הרקע מאופיין בטירה בהשראת מבצר מונטיפיורי.
התיעוד ההיסטורי הראשון על האזור המיושב מתוארך לשנת 1136, כאשר האפיפיור אינוקנטיוס השני הכריז כי כנסיית סן פאולו נמצאת תחת הגנה הכנסייה. בשנת 1320 העביר האפיפיור ג'ובאני ה-22 את העיירה למשפחת האצולה מלטסטה. בשנת 1372 עברה השליטה באזור לגאלאוטו אשר נתן אותה לאחר מכן לבנו גאלאוטו בלפיורי (כינוי בשם תואר זה בשל היותו נולד במבצר מונטיפיורי). לאחר מותו של גלאוטו בלפיורי (בגיל 23 ממגפה) ירש צ'ארלס הידוע כקאטו שתמך בכנסייה במהלך הפילוג המערבי.

בתחילת המאה ה-16 הייתה העיירה תחת שלטונו של צ'זארה בורג'ה. מ-1504 עד 1505 היא הייתה תחת שליטתה של הרפובליקה של ונציה. משנת 1506 עד 1514 היא הייתה תחת שלטונו של הכס הקדוש. בשנת 1797 היא הפכה לחלק מהרפובליקה הציסלפינית. בשנת 1815 עברה העיירה תחת שלטונו של נפוליאון באיטליה. לאחר הקונגרס של וינה חזרה העיירה לידי הכנסייה. לאחר מלחמת אוסטריה–סרדיניה הפכה לחלק מממלכת איטליה.

בשנת 1863 שונה שמו למונטיפיוריטו ורק בשנת 1917 שונה שמו במונטיפיורי על פי הצעתו של דון פאולו פלמריני. 

לפי אחת הסברות במחקר, משפחת מונטיפיורי היהודית קיבלה את שמה משם העיירה.

גאוגרפיה
--------

העירייה ממוקמת באזור הדרומי של המחוז, על הגבול עם מארקה (נפת פזארו אה אורבינו) ובסמוך לסן מרינו. שטחה, כ-22 קמ"ר, משתרע על הגבעות של הרי האפנינים. הכפר ממוקם בגובה של 385 מטר מעל פני הים, 17 ק"מ מהקומונה קטוליקה(אנ') וקומונת גביצ'ה מארה(אנ').

אתרים
-----

 מקדש בונורה
 מבט על העיירה מראש המצודה
הטירה מתוארכת לאמצע המאה ה-14, אך חפירות ארכאולוגיות בשנים 2006–2008, העלו שהמתחם היה קיים כבר במאה ה-11.

מקדש צ'לה די בונורה, אתר תיירות עבור מאמינים קתולים, מכיל ציור עתיק עם המדונה המניקה את ילדה.

תרבות
-----

### אירועים

 תהלוכת יום שישי הטוב החילונית.
* פסטיבל רוקה די לונה (בסוף השבוע הראשון של הירח המלא ביולי)
* פסטיבל מנגיאנסנו (באוקטובר), בו מוצגת תערוכה של ירקות ופירות.
* פסטיבל ערמונים (כל יום ראשון באוקטובר).
* חג המולד (בדצמבר), בלבוש תקופתי.

באפריל 2010 נולדה עמותת מלטמפורה במטרה לקדם ידע, הגנה, שיפור, שימוש במשאבים הסביבתיים, ההיסטוריים, התרבותיים והאמנותיים של השטח והקהילה, במטרה לקדם צמיחה חברתית.

קישורים חיצוניים
----------------

ויקישיתוף מדיה וקבצים בנושא **מונטיפיורי קונקה** בוויקישיתוף
* 

* אתר האינטרנט הרשמי של מונטיפיורי קונקה

הערות שוליים
------------

1. ↑  "MONTEFIORE CONCA | I Luoghi del Cuore - FAI" (באיטלקית).
2. ↑  "Montefiore su un libro della Harvard University Press" (באיטלקית).
3. ↑  מקור השם מונטפיורי, אתר אנו – מוזיאון העם היהודי.

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 139627390
* WorldCat: lccn-n85264212

 |
**Blue Monday** (בעברית: **יום שני הכחול**) הוא שיר של להקת הרוק האנגלית ניו אורדר. הוא יצא כסינגל ב-7 במרץ 1983 על ידי פקטורי רקורדס. הסינגל הוא מאלבום האולפן השני של הלהקה, Power, Corruption & Lies. השיר נכתב והופק על ידי גיליאן גילברט, פיטר הוק, סטיבן מוריס, וברנרד סאמנר.

"Blue Monday" הוא שיר סינת'-פופ ודאנס אלטרנטיבי ששאב השראות מיצירות רבות של אמנים אחרים.

הסינגל המקורי היה להיט, והגיע לעשירייה הראשונה במדינות רבות. בבריטניה השיר הגיע למקום ה-9. גרסת הסינגל משנת 1988 הגיעה למקום השלישי במצעד הבריטי ולמקום ה-4 במצעד האוסטרלי.

זהו סינגל ה-12 אינץ' הנמכר ביותר בגודל בכל הזמנים. בבריטניה הוא מכר 1.16 מיליון עותקים בכל הפורמטים, כולל המהדורה המחודשת של 1988. הלהקה הוציאה שני רמיקסים לסינגל, בשנת 1988 וב-1995. הרמיקס משנת 1988 הגיע למקום הראשון בניו זילנד. השיר כוסה על ידי להקות שונות ובהן אורגי, פלונק, 808 State ו-Health.

מיקומי שיא
----------

| 
‏‏‏  **מצעדים ודירוגים (1983–1985)** |
| --- |
| מדינה | מצעד | מיקום שיא |
|  אוסטריה | Ö3 אוסטריה טופ 40‏ | 4 |
|  אירלנד | מצעד הסינגלים האירי | 4 |
|  בריטניה | מצעד הסינגלים הבריטי | 9 |
|  גרמניה | GfK – טופ 100 | 12 |
|  הולנד | מצעד 40 הסינגלים ההולנדיים | 3 |
|  ניו זילנד | המצעד הניו זילנדי הרשמי | 2 |
|  צרפת | SNEP | 38 |

הפסדי הסינגל
------------

בשנת 1983 הלהקה החליטה להוציא את הסינגל אך ורק בגרסת 12" בעטיפה מיוחדת בצורת דיסקט מחשב ענקי. הסינגל היה להצלחה גדולה, והפך לאחר זמן קצר לסינגל ה-12" הנמכר ביותר בכל הזמנים. אך בשל ניהולה הכושל של חברת התקליטים פקטורי, עלות ייצור העטיפה הייתה גבוהה מהמחיר בו נמכר הסינגל, דבר שיצר הפסד של כ-£0.20 על כל תקליט שנמכר. כתוצאה מכך, נוצר מצב אירוני בו ככל שהסינגל הצליח ונמכר ביותר עותקים, כך הפסידה הלהקה והחברה יותר כסף והגיעה לסף פשיטת רגל.

קישורים חיצוניים
----------------

* מידע על היצירה "Blue Monday" באתר מיוזיק בריינז
* גרסאות נוספות ל"Blue Monday" באתר SecondHandSongs

הערות שוליים
------------

1. ↑  Alexis Petridis (14 ביוני 2011). "An indie label releases Blue Monday, the biggest selling 12-inch single ever". *The Guardian*. London. ISSN 0261-3077. OCLC 60623878. נבדק ב-8 ביולי 2011. `{{cite news}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: b79af082-dda7-3fa6-b345-a3f35b7e2a38

 |
**סנטרם** (בפורטוגזית: **Santarém**; מבוטא "סַנְטָרֵיְין") היא עיר במדינת פארה שבצפון ברזיל, בסמוך לשפך נהר טפז'וס לאמזונאס. זוהי העיר החמישית בגודלה לאורך האמזונאס, אחרי מנאוס, בלם, איקיטוס (שבפרו) ומקאפה, ובשנת 2011 התגוררו בה כ-297 אלף תושבים.

היסטוריה
--------

העיר נוסדה ב-22 ביוני 1661, והייתה העיר השנייה שהקימו הפורטוגלים בצפון ברזיל, אחרי בלם. היא נקראה בתחילה אלדיאה דוס טפז'וס (Aldeia dos Tapajós, "כפר טפז'וס"). בשנים הבאות הגיעו לאזור מיסיונרים ישועים, שהחלו לפעול בקרב התושבים האינדיאנים באזור. ב-1697 הושלמה בניית מבצר לשם הגנה על היישוב. מבצר זה אינו קיים עוד. ב-14 במרץ 1758 העניק לה מושל גראו פארה מעמד של עיירה, ושמה שונה לסנטרם, על שם העיר סנטרם שבפורטוגל. ב-24 באוקטובר 1948 הוכרזה כעיר.

מיקומה של סנטרם, במפגשם של שני נהרות המהווים עורקי תחבורה חשובים, ובאמצע הדרך בין מנאוס לבלם, הפכו אותה למרכז כלכלי ותעבורתי חשוב. עיקר כלכלתה מבוססת על מסחר ושירותים, ואולם יש בה גם תעשייה (בעיקר עץ ומוצריו ומוצרי מזון המבוססים על תוצרת חקלאית ודגים). בסביבתה של העיר גידולים חקלאיים רבים כאורז, סויה ומניהוט מצוי. 

העיר מהווה גם יעד תיירותי, בשל מספר מוקדי משיכה לתיירים המצויים בסביבתה. בתחום שיפוטה נמצאת העיירה אלטר דו שאו הידועה בשל חוף הנהר שלה, המזכיר במראהו חוף ים. חופים נוספים מצויים הן לאורך נהר האמזונאס והן לאורך נהר טפז'וס. סנטרם היא גם שער הכניסה ליער הלאומי טפז'וס, המשתרע על פני כ-5,450 קמ"ר ולפארק הלאומי אמזוניה, המשתרע על פני 9,940 קמ"ר. במרחק הפלגה של שעות ספורות מהעיר מצויות העיירות מונטה אלגרה, שבסמוך לה ציורי הסלע הקדומים ביותר שנמצאו בברזיל, והם בני כ-11 אלף שנים, ואלנקר, שבסביבתה מפלים מרשימים ותצורות סלע נאות.

פרט לנמל, משרת את סנטרם גם נמל התעופה סנטרם-מאסטרו וילסון פונסקו, בו פועלות חמש חברות תעופה המקיימות טיסות סדירות לערים שונות בברזיל. כבישים מחברים את סנטרם עם כמה מהערים הסמוכות לה, וכביש 163 מחבר אותה עם העיר קויאבה, 1,780 ק"מ דרומית ממנה. עם זאת, רק 44% מהכביש סלולים, ובעונה הגשומה הדרך בלתי עבירה עקב הבוץ.

קישורים חיצוניים
----------------

ויקישיתוף מדיה וקבצים בנושא **סנטרם** בוויקישיתוף
* 

* אתר האינטרנט הרשמי של סנטרם
* סנטרם, באתר אנציקלופדיה בריטניקה (באנגלית)

מוזיאון סנטרם

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007557505805171
* BnF: cb11942536j (data)
* GND: 4352507-6
* LCCN: n83310716
* SUDOC: 066838002
* VIAF: 145462965
* WorldCat: lccn-n84027811

 |
**מונמות'שייר** (בוולשית: **Sir Fynwy**, אנגלית: **Monmouthshire**) הוא מחוז בדרום-מזרח ויילס, בממלכה המאוחדת. 

המחוז הוקם בשנת 1996 עם הסידור מחדש של מחוזות ויילס, הוא התבסס על מחוז מונמות'שייר ההיסטורי שנוסד ב-1535 ועד לשנת 1974 היה שייך באופן רשמי לאנגליה. עיר הבירה ההיסטורית של המחוז, שעל שמה הוא קרוי, היא מונמות', אולם כיום הבירה האדמיניסטרטיבית היא אסק (Usk). ברחבי המחוז מתגוררים 93,000 תושבים.

גאוגרפיה
--------

מחוז מונמות'שייר גובל מדרום עם תעלת בריסטול ושפך נהר הסוורן, ממזרח הוא גובל עם המחוזות האנגליים הרפורדשייר וגלוסטרשייר, מצפון הוא גובל במחוז פוויס וממערב הוא גובל עם המחוזות ת'ורפן וניופורט. לאורך הגבול המזרחי של המחוז מתפרס עמק וואי שהוא אזור יופי טבעי יוצא דופן, בצידו המערבי נמצא קצהו של הפארק הלאומי ברקון ביקונס ובנוסף ברחבי המחוז נמצאים יישובים ואתרים רבים המושכים אליהם מבקרים ותיירים רבים לאורך השנה. 

בחלקו הדרומי של המחוז עובר עורק התחבורה החשוב והכביש המהיר M4 המחבר את לונדון לערי דרום ויילס, הוא חוצה את שפך נהר הסוורן (לצד ה-M48 שמתפצל ממנו למספר קילומטרים) בגשר סוורן וגשר נסיך ויילס לפני שהוא נכנס למחוז באזור קלדיקוט. עורקי התחבורה העיקריים הנוספים במחוז כוללים את כביש ה-A40 (ציר לונדון-דרום ויילס ההיסטורי) החוצה את המחוז במרכזו ממזרח למערב בין מונמות' לאברגווני, והכבישים A449 וה-A465 (שה-A4042 ממשיך אותו) אשר חוצים את המחוז מצפון לדרום. 

מלבד עיר הבירה של המחוז אסק (Usk) עם 2,834 תושבים, ערים ועיירות נוספות המחוז כוללות את אברגווני (Abergavenny) עם 12,515 תושבים, צ'פסטו (Chepstow) עם 12,350 תושבים, קלדיקוט (Caldicot) עם 12,230 תושבים ומונמות' (Monmouth) עם 10,508 תושבים. מלבד יישובים אלו שאר המחוז מאופיין בהתיישבויות קטנות ובעלות אופי כפרי.

אתרים נבחרים
------------

* טירת צ'פסטוטירת צ'פסטו
* טירת רגלאןטירת רגלאן
* הברקון ביקונסהברקון ביקונס
* תעלת מונמת'שייר וברקוןתעלת מונמת'שייר וברקון
* סוללת אופהסוללת אופה
* מנזר טינטרןמנזר טינטרן

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מונמות'שייר** |

* 

* אתר האינטרנט הרשמי של מונמות'שייר
* מונמות'שייר, באתר אנציקלופדיה בריטניקה (באנגלית)

הערות שוליים
------------

1. ↑  נכון לשנת 2021.
2. ↑  נתוני האוכלוסייה מתייחסים לשנת 2011.

| מחוזות ויילס |
| --- |
| 

|  |
| --- |
| אנגלסי • גוויניד' • קונווי • דנבישייר • פלינטשייר • רקסהאם • קרדיגיון • פוויס • פמברוקשייר • קרמרת'נשייר • סוונסי • נית' פורט טלבוט • ברידג'אנד • רונד'ה קינון טף • מרת'יר טידפיל • קרפילי • בלייני גוונט • ת'ורפן • מונמות'שייר • עמק גלמורגן • קארדיף • ניופורט |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007550539505171
* GND: 4074955-1
* LCCN: n81020029
* MusicBrainz: 12613ba3-2717-4ad2-883a-fba6a9a2241b
* VIAF: 152450284
* WorldCat: lccn-n81020029

 |
**מוקה** (בספרדית: **Moca**) היא בירת מחוז אספאיאט בחבל סיבאו שברפובליקה הדומיניקנית, והעיר העשירית בגודלה במדינה עם אוכלוסייה של 173,442 תושבים, העיר ממוקמת 18 קילומטרים מזרחה מהעיר השנייה בגודלה במדינה, סנטיאגו דה לוס קביירוס. היא מחולקת לשמונה מחוזות עירוניים: סן ויקטור, לאס לגונס, חוסה קונטררס, חואן לופס, אל איגריטו, לה אורטגה, מונטה דה לה חגואה וקנקה לה ריינה.

הכפר הוקם ב-1780 על ידי והוכרז כעיר ב-1822.

העיר ידועה בשם "לה וייה ארואיקה" (העיירה הגיבורה) בשל מספר הגברים והנשים ממוקה שמילאו תפקיד מרכזי בהיסטוריה של הרפובליקה הדומיניקנית בהפלת שני דיקטטורים, אוליסס ארו (Ulises Heureaux) ורפאל טרוחיו, והבאת הדמוקרטיה חזרה למדינה.

במוקה נמצאת קתדרלת Corazon Sagrado de Jesus ("הלב הקדוש של ישו"). כל חלונות הזכוכית שלה הובאו במקור מאיטליה ומתארים את שנים-עשר השליחים ואת דרכו של ישו לצליבה.

לפי חלק מהטענות שם העיר "מוקה" פירושו עץ המשקיף על גדות הנהר. אחרים טוענים שהמילה מגיעה מאזור מוקאן הקרוב. אחרים טוענים שהמילה Moca מבוססת על שם גידול הקפה: Mocca. לפי פרנקלין טורס מוקה נגזר ממונח ילידי אשר אומץ על ידי המתיישבים האירופים.

למוקה מגזר בנקאי חשוב מאוד, העיר היא בית לסניפי כל הבנקים המסחריים במדינה. עסק חזק בחנויות, רהיטים, סופרמרקטים, מחסנים, מפעלי הנעלה, מזון, בנייה וחומרה.

בעיר יש את חברת ייצור קפה בשם "Industries Banilejas". העיר ידועה גם בייצור החקלאי שלה, כאשר בננות וקסאווה הם גידולים עיקריים. פירות נוספים: בננות, אפונת יונים, טארו, בטטות, דלעת, שעועית, קפה, תפוזים, לימונים, אשכולית, פאפאיה ועוד. מגוון ירקות כגון חסה, עגבניות, חצילים, פלפלים, כרוב מגדלים, בין אחרים. יש לה גם התפתחות גדולה במוצרי עופות, עם ייצור של 70% במגזר זה.

אקלים
-----

במרבית ימות השנה, טמפרטורת המקסימום עולה מעל 30 מעלות צלזיוס וטמפרטורת המינימום נמוכה מ־23 מעלות צלזיוס. בשנה ממוצעת יורדים כ־385 מילימטרים של משקעים. הטמפרטורות עלולת לעלות אל מעל ל־35 מעלות צלזיוס ולרדת אל מתחת ל־16 מעלות צלזיוס.

| **אקלים במוקה** |
| --- |
| חודש | ינואר | פברואר | מרץ | אפריל | מאי | יוני | יולי | אוגוסט | ספטמבר | אוקטובר | נובמבר | דצמבר | שנה |
| שיא טמפרטורה מרבית (C°) | 33.4 | 32.7 | 33.4 | 34.9 | 36.2 | 36.1 | 35.8 | 35.8 | 37.4 | 35.7 | 33.8 | 32.5 | 37.4 |
| טמפרטורה יומית מרבית ממוצעת (C°) | 31.8 | 30.5 | 31 | 31.5 | 33.9 | 34.2 | 33.6 | 33 | 34.7 | 34 | 32.4 | 30.6 | 32.6 |
| טמפרטורה יומית מזערית ממוצעת (C°) | 17.9 | 18.4 | 19 | 19.6 | 21 | 22.3 | 22.5 | 23.3 | 22.6 | 21.5 | 19.6 | 17.5 | 20.4 |
| שיא טמפרטורה מזערית (C°) | 14.3 | 14.2 | 17.4 | 17.4 | 18.5 | 20.1 | 20.2 | 20.5 | 20.9 | 20.3 | 16.8 | 14.3 | 14.2 |
| משקעים ממוצעים (מ"מ) | 13.3 | 51.3 | 58.9 | 48.4 | 65.5 | 1.9 | 27.8 | 11.5 | 71.7 | 12.9 | 7.3 | 14.6 | 385.1 |
| מקור:  |

קישורים חיצוניים
----------------

ויקישיתוף מדיה וקבצים בנושא **מוקה** בוויקישיתוף
* 

* אתר האינטרנט הרשמי של מוקה
* מוקה, באתר אנציקלופדיה בריטניקה (באנגלית)

הערות שוליים
------------

1. ↑  "Moca Climate Normals 1961-1990". Accuweather. נבדק ב-18 בספטמבר 2016. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562324905171
* BNE: XX5282858
* GND: 124858-3
* LCCN: n85230755
* VIAF: 151874272
* WorldCat: lccn-n85230755

 |
**סְה-צְ'ווַאן** (四川/Sìchuān, ‏האזנהⓘ‏?‏ מילולית - ארבעה נהרות) הוא מחוז במערב סין. שטחו כ-485,000 קמ"ר, אוכלוסייתו מונה כ-87 מיליון איש, המחוז נחשב לאחד המחוזות הגדולים בסין הן מבחינת שטחו והן באשר למספר תושביו, בירתו העיר צֶ'נְגְדוּ.

גאוגרפיה
--------

למרות ריחוקה היחסי ממרכז סין, יש לסצ'ואן חלק חשוב בהיסטוריה של סין. במאה השלישית לפנה"ס בנה בה המהנדס **לִי בּינג** (李冰/Lĭ Bīng) מערכת תעלות השקיה שהטו חלק ממי נהר מין, תוך שהוא חופר דרך הר סמוך. מערכת ההשקיה הזו, סמוך לעיר **דוּגְ'יַאנְגְייֵן** (都江堰/Dūjiāngyàn), שינתה את פני האזור, שסבל עד אז משיטפונות, והביאה למחוז שנים רבות של שגשוג חקלאי. המערכת בשימוש עד היום ובין השאר מזרימה מים לבירה צ'נגדו.

המחוז שוכן באגן סצ'ואן המוקף בהרים מכמה עברים. ממערב רכס ההימלאיה, מצפון רכס צ'ין-לינג, ומדרום האזורים ההרריים שבמחוז יונאן. במחוז זורמים כ-80 נהרות, שהחשובים בהם הם היאנגצה, ומין, אחד מיובליו של היאנגצה. בשל היותו מוקף בהרים, המחוז סובל מערפל תכוף, ולכך מתווסף זיהום אוויר בערים רבות, כך שערים רבות אינן זוכות לימי שמש מרובים.

מערבו של המחוז הוא חלק ממה שהיה אזור **קאם** בטיבט ההיסטורית. חבל הררי זה מוגדר כיום כ"חבל האוטונומי הטיבטי גַארזה" (Garzê או 甘孜/Gānzī בסינית), ומתגוררים בו (בנוסף לבני האן), טיבטים רבים וקבוצות אתניות אחרות הקרובות לטיבטים - יִי, צְ'יַאנְג ונַאשִי.

במחוז אתרי תיירות רבים, ובהם שמורת ג'יוג'איגואו, הר אומיי, פסל הבודהה הענק בלֶשָׁאן, שמורות הפנדה הענק, אתרים טיבטיים רבים ואתרים רבים נוספים. המחוז גם מפורסם בזכות דובי הפנדה החיים בהרים שבצפון הנידח של המחוז.

במאי 2008 פקדה את המחוז רעידת אדמה בעוצמה 7.9 בסולם ריכטר, שגבתה עשרות אלפי קורבנות, והחריבה עיירות וכפרים. בשנת 2022 הייתה רעידת אדמה נוספת בה נהרגו 130 תושבים.

במחוז נבנה סכר באיחטאן, התחנה ההידרואלקטרית השנייה בגודלה בעולם והסכר הרביעי בגודלו בעולם מבחינת נפח.

בתרבות
------

שם המחוז מונצח במחזה הנפש הטובה מסצ'ואן מאת ברטולט ברכט.

גלריה
-----

* רחוב צ'וּן שׂי בצ'נגדורחוב צ'וּן שׂי בצ'נגדו
* קטע ממערכת ההשקיה דוּגְ'יאנְגְייֵןקטע ממערכת ההשקיה **דוּגְ'יאנְגְייֵן**
* נוף בצפון סצ'ואןנוף בצפון סצ'ואן

קישורים חיצוניים
----------------

* | מיזמי קרן ויקימדיה |
| --- |
| ויקימסע מדריך למטייל בוויקימסע: **סצ'ואן** |
| ויקישיתוף תמונות ומדיה בוויקישיתוף: **סצ'ואן** |
* 

* אתר האינטרנט הרשמי של סצ'ואן
* גליה גוטמן, סין אחת, שלושה טיולים, באתר את, 27 באפריל 2015
* סצ'ואן, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007552598505171
* BNE: XX5004390
* BnF: cb11952945t (data)
* GND: 4058820-8
* LCCN: n81020323
* LNB: 000135859
* MusicBrainz: de045fa4-8adb-43ef-8705-c0f58bd6ad65
* NDL: 00636001
* NKC: ge360246
* SUDOC: 027504271
* VIAF: 134813396
* WorldCat: lccn-n81020323

 |
**סמיון גריגורייביץ' גלפרג** (בחלק מן התעודות **גלפר**) (1924–1943) היה לוחם יהודי סובייטי, מפקד כיתה בגדוד הסיור הממונע של החטיבה הממונעת מס' 69 (הקורפוס הממוכן ה-9, ארמיית הטנקים השלישית בחזית וורונז') בחזית המזרחית במלחמת העולם השנייה. עוטר באות "גיבור ברית המועצות".

קורות חיים
----------

נולד באודסה במשפחה יהודית ממעמד הפועלים. לאחר שסיים 7 שנות לימוד של בית הספר, עבד כמכונאי רכב. בשנת 1942 גויס לצבא האדום ממקום האוואקואציה של משפחתו בטשקנט.

נמצא בחזית מאז 1943. נפצע קל במהלך הקרבות טרם הגעה לדנייפר. כיתת הסיור הממונע בפיקודו בליל לקראת 22 בספטמבר היה בין הראשונים בגדוד לצלוח את הנהר ולאחר יצירת מובלעת בוקרין(רו') בגדה הימנית שלו ניהל קרב עם כוחות ורמאכט. במהלך הלחימה, ליד כפרים לוקוביצי ו גריגורובקה (בין מחוז צ'רקסי למחוז קנייב) הצליחה כיתתו לחסל שני טנקים ואופנוע וכחמש עשרה חיילים. ב-29 בספטמבר, בקרב על גבע שולטת, החליף את מפקד המחלקה שנהרג, הוביל מחלקה לתקיפה שחיסלה כוח של כ-50 חיילים, וחיסל עוד טנק באופן אישי. הוא נהרג בקרב הזה, בהיותו בדרגת סמל זוטר.

נקבר בכפר מאלי בוקרין בנפת מירונוב של מחוז קייב. במקום הוצבה אנדרטה לגיבורי צליחת דנייפר.

קישורים חיצוניים
----------------

ויקישיתוף מדיה וקבצים בנושא **סמיון גריגורייביץ' גלפרג** בוויקישיתוף

הערות שוליים
------------

1. ↑  מידע מבסיס הנתונים של פצועים והרוגים "ממוריאל" (רוסית)
2. ↑  מידע מבסיס הנתונים "גבורת העם" (רוסית)
3. ↑  מידע מבסיס הנתונים "גבורת העם" (רוסית)
4. ↑  דף על שמו באתר "גיבורי המדינה" (רוסית)
5. ↑  מידע מבסיס הנתונים "גבורת העם" (רוסית)
**ג'וזף אגיימנג-גיאו** (באנגלית: **Joseph Agyemang-Gyau**; ‏ 3 ביוני 1939 – 14 במאי 2015) היה כדורגלן גנאי ואמריקאי, ששיחק בתפקיד קשר בקבוצות אמריקאיות ובנבחרת גאנה בכדורגל.

בנו היה חבר בנבחרת ארצות הברית בכדורגל, ונכדו הוא הכדורגלן ג'ו גיאו.

קריירה
------

### קריירת מועדונים

ג'וזף אגיימנג-גיאו החל את הקריירה שלו תחילה כחובבן ואחר כך במועדון כדורגל של אקרה. לאחר קריירה בינלאומית במדי נבחרת ארצו הוא עבר לארצות הברית והחל לשחק בעונה הראשונה של הליגה המקצועית הצפון אמריקאית בקבוצת "וושינגטון ויפס". בעונה זו הוא כבר 15 שערים. בהמשך הוא שיחק בקבוצות מקצועיות אמריקאיות נוספות.

קריירה בנבחרת
-------------

ג'וזף אגיימנג-גיאו החל לשחק במדי הנבחרת בשנת 1960. בשנים 1963 ו-1965 הוא היה שותף לזכיית הנבחרת בגביע אפריקה לאומות. בשנת 1964 הוא השתתף בשלוש משחקים במהלך אולימפיאדת טוקיו ואף כבש שער במשחק רבע הגמר נגד יפן, אך המשחק הסתיים בהספד של נבחרתו.

לאחר סיום הקריירה בכדורגל מקצועי ג'וזף אגיימנג-גיאו חזר לגאנה ומונה לראש אזור.

קישורים חיצוניים
----------------

* פרופיל, באתר Transfermarkt
* פרופיל, באתר National Football Teams
**מחנה אלדרשוט** (באנגלית: **Aldershot Garrison**) המוכר גם בתור העיירה הצבאית אלדרשוט, הוא בסיס צבאי של הצבא הבריטי הממוקם סמוך לאלדרשוט, המפשייר. 

מחנה אלדרשוט הוא אחד הגדולים והחשובים של הצבא הבריטי והוא כולל מספר מפקדות ומתקנים המשרתים יחידות שונות בצבא. הוא מתפרס על שטח של כשני קמ"ר וכולל אוכלוסייה של כ-10,500 חיילים ואזרחים, סמוך למחנה נמצאים שטחי אש ואימון בשטח כולל של כ-11 קמ"ר. משום חשיבותו ליחידות הצבא הבריטי, המחנה מכונה "ביתו של הצבא הבריטי" וכיום הוא מקום מושבם של כ-70 יחידות וארגונים צבאיים שונים.

היסטוריה
--------

אחד מקסרקטיני המגורים שנותרו מהתקופה הוויקטוריאנית, כיום המוזיאון הצבאי אלדרשוט
בשנת 1854, כחלק ממהלך של הקמת בסיסי קבע לצבא הבריטי, משרד המלחמה רכש כ-11 קמ"ר סמוך לעיירה אלדרשוט ומחנה אלדרשוט נוסד. שנתיים לאחר מכן נפתחו שלושה בתי חולים לצורכי החיילים המשרתים במקום ועד לשנת 1861 אוכלוסיית אלדרשוט גדלה לכדי כ-16,000 חיילים ואזרחים (מכ-870 לפני הקמת המחנה) ושטח המחנה הכולל גדל לכדי כ-32 קמ"ר.

היחידות הרבות שהוצבו במחנה ובסביבתו בשנותיו הראשונות, אוגדו לכדי **דיוויזיית אלדרשוט**, ב-1872 הצבא חולק לשמונה קורפוסים כאשר הקורפוס השני פיקד על היחידות במחנה ושכן בו. ב-1881 כחלק מרפורמה נרחבת בצבא, תוכנית הקורפוסים והמחוזות הוחלפה בפיקודים אזוריים וביניהם הוקם **פיקוד אלדרשוט**. בשנת 1890 החלו להיבנות קסרקטינים מלבנים לאכלוס החיילים במחנה במקום צריפי העץ והאוהלים, רוב מבנים אלו הוחלפו בעצמם כמעט לגמרי עד לשנות ה-60 של המאה ה-20 במבנים מודרניים.

ב-22 בפברואר 1972, כתגובה על יום ראשון העקוב מדם בו ירו צנחנים בריטים במפגינים אירים בדרי, פוצצה המחתרת האירית (הצבא האירי הרפובליקני) מכונית תופת סמוך לחדר האוכל של חטיבת הצנחנים ה-16 באלדרשוט. הפיצוץ גרם למותם של שבעה אזרחים שעבדו במקום, כולל טבחים, אנשי צוות ניקיון וכומר קתולי, בנוסף ל-19 פצועים. במקום הוקמה אנדרטה לזכר נפעי הפיגוע.

יחידות עיקריות
--------------

**פיקודים:**

* פיקוד העורף
* הפיקוד האזורי
* הפיקוד הסדיר המשותף

**חטיבות:**

* חטיבת הסיוע הביטחוני ה-11
* חטיבת המבצעים המיוחדים של הצבא
* חטיבת הלוגיסטיקה ה-101

**רגימנטים:**

* הרגימנט ה-27, חיל הלוגיסטיקה המלכותי
* רגימנט הלוגיסטיקה גורקה של המלכה ה-10, חיל הלוגיסטיקה המלכותי

תמונות
------

* חיילי הרגימנט הסקוטי מטורונטו, דצמבר 1939.חיילי הרגימנט הסקוטי מטורונטו, דצמבר 1939.
* הנסיך אדוארד מבקר חיילים באלדרשוט, 1931.הנסיך אדוארד מבקר חיילים באלדרשוט, 1931.
* חיילי חיל השירות של הצבא, 1939.חיילי חיל השירות של הצבא, 1939.
* טקס הענקת מדליות, 2019.טקס הענקת מדליות, 2019.

קישורים חיצוניים
----------------

ויקישיתוף מדיה וקבצים בנושא **מחנה אלדרשוט** בוויקישיתוף
* היסטוריית אלדרשוט באתר "Visitor UK".
* פיקוד אלדרשוט באתר "British Military History".

הערות שוליים
------------

1. ↑  Natasha Reneaux‏, IRA Bombing Victims Remembered In Aldershot 47 Years Later, ה-22 בפברואר 2019, אתר Forces.Net.